Úradný vestník L 289 , 26/10/2002 S. 0001 - 0002



Rozhodnutie Rady z 21. októbra 2002 týkajúce sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe (2002/842/SZBP) RADA EURÓPSKEJ ÚNIE, so zreteľom na jednotnú akciu 2002/589/SZBP [1] a najmä na jej článok 6, v súlade s druhou zarážkou článku 23 ods. 2 Zmluvy Európskej únii, keďže: (1) Nadmerné a nekontrolované akumulovanie a rozširovanie ručných zbraní a ľahkých zbraní podporilo rast kriminality a vznik nebezpečnej situácie v juhovýchodnej Európe, ktorý aktivuje konflikt v regióne, ohrozuje budovanie mieru po ukončení konfliktu a vytvára prekážku v ekonomickom a sociálnom rozvoji v juhovýchodnej Európe. (2) Pre splnenie cieľov stanovených v článku 1 jednotnej akcie 2002/589/SZBP Európska únia predpokladá operácie v rámci relevantných medzinárodných fór, a ak je to vhodné, aj v regionálnom kontexte, aby sa zabezpečila pomoc prostredníctvom medzinárodných organizácií, programov a agentúr, ako aj regionálnych združení. (3) Regionálny vykonávací plán, ktorý sa týka ručných zbraní a ľahkých zbraní, vypracovaný v rámci Paktu o stabilite pre juhovýchodnú Európu je určený na vytvorenie rámca pre krajiny juhovýchodnej Európy pre rozvoj programov a návrhov projektov vedúcich k posilneniu schopností kontroly nezákonného rozširovania a pohybu zbraní. (4) Pod záštitou Programu rozvoja Spojených národov (PRSN) a Paktu stability bol založený "Regionálny zúčtovací ústav pre juhovýchodnú Európu na zníženie počtu ručných zbraní", umiestnený v Belehrade, ktorý má technické podporné jednotky, ktoré podporujú množstvo operačných aktivít na regionálnej a národnej úrovni. (5) Cieľmi tohto zúčtovacieho ústavu zahrňujú posilnenie schopností vlád a nevládnych organizácií pri zastavení nezákonného pohybu ručných zbraní a ľahkých zbraní v juhovýchodnej Európe. Zúčtovací ústav musí klásť mimoriadny dôraz na rozvoj regionálnych projektov orientovaných na existujúci cezhraničný pohyb zbraní. (6) Európska únia predpokladá, že Plán regionálnej implementácie, ako aj ciele zúčtovacieho ústavu zahrňujú záležitosti týkajúce sa dodávok a dopytu po ručných zbraniach a ľahkých zbraniach a sú súčasťou kontrolného programu akcií pre odvrátenie, boj a vykorenenie nezákonného obchodu s ručnými zbraňami a ľahkými zbraňami vo všetkých ich aspektoch, prijatých Konferenciou Spojených národov o nezákonnom obchode s ručnými zbraňami a ľahkými zbraňami vo všetkých jeho aspektoch (New York 9. až 20. júla 2001). (7) Európska únia predpokladá, že finančná podpora zúčtovaciemu ústavu bude napomáhať cieľom úzkej spolupráce medzi štátmi pri plnení cieľov v Programe akcií Spojených národov, vrátane výmeny informácií, pomoci a stanovení štandardov, a upriami pozornosť na úlohu regionálnych organizácií pri vytváraní tejto spolupráce. (8) Komisia súhlasila s poverením vykonávať toto rozhodnutie. (9) Európska únia preto mieni ponúknuť finančnú pomoc zúčtovaciemu ústavu v súlade s hlavou II jednotnej akcie 2002/589/SZBP, ROZHODLA TAKTO: Článok 1 1. Európska únia prispeje "Regionálnemu clearingovému stredisku pre juhovýchodnú Európu pre zníženie počtu ručných zbraní" nachádzajúcom sa v Belehrade, ktoré bolo založené pod záštitou Programu rozvoja Spojených národov (PRSN) a Paktu stability. 2. Na tento účel bude Európska únia poskytovať finančnú pomoc PRSN určenú ako príspevok k personálnym nákladom strediska v Belehrade. 3. Vykonávaním tohto rozhodnutia musí byť poverená Komisia. Komisia musí uzavrieť finančnú dohodu s PRSN o využití príspevku Európskej únie, ktorý bude mať formu grantu prispievajúceho k platom vedúcich tímov (poradcov) po dobu 12 mesiacov a 11 mesiacov k platu koordinátora mimovládnych organizácií. Článok 2 1. Finančná referenčná čiastka na účely uvedené v článku 1 bude 200000 EUR. 2. Riadenie výdavkov financovaných zo sumy uvedenej v odseku 1 podlieha postupom a pravidlám spoločenstva uplatniteľným na celkový rozpočet Európskej únie. Článok 3 Komisia musí predložiť relevantné informácie o vykonávaní tohto rozhodnutia relevantným orgánom Rady v súlade s článkom 9 ods. 1 jednotnej akcie 2002/589/SZBP. Tieto informácie môžu vychádzať hlavne z pravidelných správ, ktoré musí PRSN predkladať na základe svojho zmluvného vzťahu s Komisiou. Článok 4 1. Toto rozhodnutie nadobúda účinnosť dňom jeho prijatia. Jeho platnosť sa končí 12 mesiacov po uzavretí finančnej dohody medzi Komisiou a PRSN. 2. Toto rozhodnutie sa bude revidovať 10 mesiacov po jeho prijatí. Článok 5 Toto rozhodnutie sa uverejní v úradnom vestníku. V Luxemburgu 21. októbra 2002 Za Radu predseda P. S. Møller [1] Ú. v. ES L 191, 19.7.2002, s. 1. --------------------------------------------------